યુનો સાથે જોડાયેલ પાર્લામેન્ટ ઓફ વર્લ્ડ રીલિઝિયનના વડા અબ્દુલ મલીકે જણાવ્યું હતું કે મારા જીવનમાં મેં પહેલી વાર ગંગાજીના કિનારે આશ્રમમાં સમય વિતાવ્યો છે. મારો અનુભવ અત્યંત દિવ્ય છે. ‘વર્શીપ ફોર વોશ’ નો સંદેશ અમે પાર્લામેન્ટ ઓફ વર્લ્ડ રીલિઝીયનના સ્તરે વિશ્વમાં પ્રસરાવીશું. શિયા ધર્મગુરુ મૌલાના સાદિક સાહેબે કહ્યું હતું કે ધર્મ કોઇને પીડા પહોંચાડવા માટે નથી. શાંતિ આપવા માટે છે. દરેક ધર્મ પ્રેમની જાળી છે. ગંગાજીને આપણે ભારતની માતા માનીએ છીએ. ગંગામૈયાની પૂજા થાય છે. આવી પવિત્ર ગંગા નદીને પ્રદુષિત કરવી એ પાપ છે. ભારતના ઇમામ સંગઠનના વડા ઉમર ઇડીયાસીએ જણાવ્યું હતું કે અમે હર મસ્જિદમાંથી ‘વર્શીપ ફોર વોશ’ નો સંદેશો પ્રસારિત કરીશું. હરિદ્વારના મહામંડલેશ્વર શ્રી હરિચૈતન્યાનંદજી મહારાજ તથા જૈન, શીખ, બૌદ્ધ, ઇસાઇ, બ્રહ્મકુમારી પંથના વડા, શરીફના દિવાન સાહેબ, ભારતના ડીઆરજીઓ વિભાગના વડા અધિકારીઓ, રોટરી ક્લબ ઇન્ટરનેશનલના વડા એસ.કે.ગુપ્તાજી, આનંદપુર ગુરુદ્વારના ભૂ.પૂ.પ્રમુખ જથ્થેદાર સરદાર મનજીતસિંહજી, યહુદી રબાઇ માલેકર, યુનાઇટેડ રિલીઝીયસ લીડર શ્રી કિરણ બાલી, યુનિસેફ ભારતના પ્રતિનિધિ લુઈસ જ્યોર્જ, મૌલાના લુક્માન તારાપુરી વગેરે મહાનુભાવોએ ઉપસ્થિત રહી ‘વર્શીપ ફોર વોશ’ના કાર્યક્રમ પ્રત્યે પોતાની પ્રતિબદ્ધતા વ્યકત કરી હતી.આ પ્રસંગે ઉત્તરાંચલના માનનીય મુખ્યમંત્રી શ્રી હરીશ રાવત પોતાના કેટલાય મંત્રીઓ સાથે ખાસ ઉપસ્થિત રહ્યા હતા. અને તેમણે યુનિસેફ તેમજ ગંગા એક્શન પરિવાર તથા ગ્લોબલ વોશ એલાયન્સના પ્રેરણાદાતા મુનિજી મહારાજને હાર્દિક અભિનંદન આપ્યા હતા. અને હિમાલયની નદીઓ, પર્વતો અને વૃક્ષોનું પર્યાવરણ અને સ્વચ્છતા જાળવી રાખવા માટે પોતાની પ્રતિબદ્ધતા વ્યકત કરી હતી. આ પ્રસંગે વિવિધ વર્કશોપ પ્રસંગોમાં નિષ્ણાંતોએ માર્ગદર્શન આપ્યું હતું. સાધ્વી શ્રી ભગવતીજીએ અને એમની ટીમે આ પ્રસંગને સફળ બનાવવા ખૂબજ ભગીરથ પ્રયત્ન કર્યો હતો.